ДРАМАТА Е НАПЪЛНО ИЗМИСЛЕНА.
ВСЯКА ПРИЛИКА С ИСТИНСКИ ЛИЦА, МЕСТА, ОРГАНИЗАЦИИ И СЪБИТИЯ Е СЛУЧАЙНА.
The Eastern Spirit Subbing Squad представя:
УБИТО СЕМЕЙСТВО В КУРЬОНГ
ГОЛЕМИЯТ СИН, УЧЕНИК В ОСНОВНО УЧИЛИЩЕ ЛИ Е ГЛАВНИЯТ ЗАПОДОЗРЯН?
Ти ли го направи?
Не.
Видя ли нещо през онзи ден?
Не. Не видях нищо.
Но Всевишният никога не отговори на молитвите ми.
В крайна сметка... се превърнах в убиец.
Първото ми убийство бе недоизпипано и си спомням, че бях изтощен.
Но вълнението и тръпката, които изпитах тогава,
оставиха ярък спомен в ума ми.
Днес в боксов клуб в кв. "Сокчин", град Муджин,
бе открито овъгленото тяло на собственика.
Мъжът е брат на убитата преди 25 години млада жена,
жертва на известния Ловец на глави.
След този ден убийствата продължиха.
Психопатите носят ген, мутирал при еволюцията на обществото.
Най-добрите измежду тях са наречени хищници.
Така както инстинктът кара лъва да напада зайци,
за тези така наречени "хищници", останалите хора
не са нищо повече от плячка.
Аз съм хищник.
Роден съм такъв.
ПЛЪХ
Хей, отрепко, спри веднага!
Спри на място, боклук!
ЕПИЗОД 2
Ела...
Копеле...
На ти!
Имаш право на адвокат. Всичко, което кажеш,
може да се използва срещу теб в съда.
Какво правиш? Ще ме застреляш ли?
Побъркан си. Ти си лудо ченге.
Прав си. Побърках се.
Помощ. Има ли някого?
Помощ! - Защо не млъкнеш, измет?
Искаш хората да помогнат на долен убиец?
Не мърдай. Ще приключа бързо.
Му Чи, моля те, не го прави.
Не си съсипвай живота заради този тип.
Какво...
Къде хукна?
Ела.
Къде ще отидеш?
Хей... Слез от там!
Ако паднеш и умреш, целият екшън ще е за нищо.
Добре. Стреляй тогава. Стреляй, иначе скачам.
Кой каза, че смятам да стрелям?
Опитвам се да те сплаша, това е.
"Да ме сплашиш"? Ти беше онзи, нали?
Каза да бягам и после стреля в гърба ми.
Имаш добра памет за един боклук.
Разбрах. Ясно. Просто ще те закопчая.
Ела насам. Слез от там. Ще те закопчая.
Хайде, чакам. Слизай бързо. Идвай.
Но първо помисли.
Изнасили двете сестри и после ги преби до смърт с чука.
Обаче шибаната ни страна няма да те екзекутира.
Вместо това ще те пъхне в кафеза до живот.
Чудно ми е какво ще стане там със сладур като теб.
Знаеш, че вътре е пълно с извратеняци от всякакъв вид.
Тогава дори да ме молиш да те убия, няма да мога да ти помогна.
Хей! Виж го ти боклука. Сериозно ли щеше да скочиш?
Кал ли имаш в ушите, та не чу какво казах?
Не къмпингувах пред дома на гаджето ти в продължение на година,
за да видя как летиш като курешка. Слизай бързо!
Ако скочиш, карантията ти ще се размаже долу по плочките.
Защо не помислиш за тези, дето ще чистят мръсотията?
Затова да изберем чистия начин.
Разбрах. Тогава стой там, а аз ще те гръмна от тук.
Ако ще се размазваш долу, поне да е с мой куршум в тиквата ти.
Добре.
Ще трябва да спра пиенето.
Къде отиде? Сериозно ли скочи?
Никак не е състрадателен към чистачите.
Ало.
Отивах към църквата, видях ярко присвяткване
и реших да проверя какво е. Не повярвах на очите си.
Знаете колко е трудно за сама жена да отгледа детето си.
Не надушваш ли алкохол?
Какво става? Защо се движи?
Застани неподвижно!
Не мърдай!
Хей, Му Чи.
Братле... Видя ли това?
Трупът мърда. Много е яко.
Нали ти казах да не пиеш и да не ми се месиш в случаите?
Нараняваш ме. Непознати ли сме?
Случаят не е твой. Мой е.
Боже. - Онова копеле е виновно.
Само виж колко е очевадно.
Ти ли го извика? - Звъни ми непрестанно.
Той я е убил. - Поемам го.
Виж... Пусни ме. - Хайде.
Пусни ме бе! - Тръгваме си.
Кълна се, че той е убиецът. - Колко изпи?
Случаят е мой.
Не, недей. Якето ми е ново. Още не съм махнал етикета.
Насам. Гледайте да не мърда от тук. - Добре.
Заклевам се, че съм прав. Онова копеле е.
Той е убиецът. - Съжалявам.
Принуди ме да му звъня винаги, когато има ново убийство.
Сега дава интервю.
Спри го. Отиди и му запуши устата, ако трябва!
Убийството е извършено от същия, който уби боксьора от клуба.
Абсолютно съм сигурен, че е той.
Същият сега уби и тази жена.
Копелето е от онези, дето мразят шефа в рая.
А може просто да мечтае за слава.
Полицията води разследването с презумпцията,
че двете убийства са извършени от един и същи човек,
който таи омраза към определена религия.
Пак ли се провали?
С тези темпове ще умра, преди да те дочакам.
Това няма да го допусна.
Година ли мина? Обеща, че ще убиеш изнасилвача убиец на двете сестри,
за да влезеш при мен и да ме убиеш собственоръчно.
Като гледам, още си отвън. - Какво си се разбързал?
Така или иначе, ще умреш. Почакай малко.
Онзи беше дребна мишка. Този път преследвам едър плъх.
Ко Му Чи,
със сигурност ще се провалиш.
Какво? - Не можеш да убиеш човек.
Мога ясно да прочета в очите ти
дали си като мен, или си обикновено човешко същество.
Не знаех, че освен от мозъци, разбираш и от очни болести.
Ако си способен да убиеш, погледът ти ще е празен.
Но очите ти горят от емоции -
яд, болка, съжаление, симпатия
и любов.
Спести си глупостите.
Това не можеш да го изтренираш.
Роден си с него. Затова не се насилвай.
Не си хаби лекциите и изчакай да вляза и да те довърша.
Няма да се бавя. - Добре.
Нямам търпение, дете.
Следващия път го направи правилно.
Не тук...
а тук.
Наскоро на местопрестъпление намерих Библия
и прочетох нещо много запомнящо се. То наистина ме просветли.
"Който убие човек, непременно да се умъртви.
А който убие животно, да го плати.
Строшено за строшено, око за око, зъб за зъб."
"Левит" - глава 24, от17 до 20.
Амин.
Много се възмущавах от онзи горе,
защото непрекъснато говори за някаква прошка,
обаче се оказа, че има и друго. Затова реших да следвам думите му.
Ако някой ти причини вреда,
да му върнеш абсолютно същото. Не е ли велико озарение?
Ще ти се отплатя за всичко, като те убия пред очите на сина ти.
Това означава "Око за око, зъб за зъб".
Това се опитват да ни научат от там горе, нали?
Какво да се прави! За твое съжаление, нямам дете.
Какво да се прави! Видях го лично.
Мислиш, че ще ме измамиш?
Видях жена ти и издънката ти със собствените си очи.
Мъртъв е. Ако трябва да съм точна,
аз го убих...
Чувал съм, че психопатите са страшно привързани към децата си.
Какво? Не искаш ли копелето ти да види как умираш?
Но пък от друга страна, такова нещо е страшно трудно да се забрави.
Остава в спомените ти завинаги.
Хан Со Джун, изчакай.
Ще направя всичко възможно синът ти да изпита същата болка,
която изпитвам от дете.
Колко неочаквано. Изненадан съм, че дойде да ме видиш.
Как е Благословен? Трябваше да го доведеш. Исках да го видя.
Мъртъв е.
Какво? - Ако трябва да съм точна,
аз го убих... в момента, в който се роди.
Убих го със собствените си ръце.
Дойдох да ти го кажа.
Твърде много приличаше на теб, затова го убих.
Не исках да се превърне в чудовище като теб.
Как посмя...
да убиеш сина ми?
Как посмя?
Казваш, че синът ми е жив?
След това трябва да отстраните бодлите,
но оставете малко листенца.
Много добре обяснява.
Откак идвам на курса й, започнаха да ме хвалят.
Наистина?
Това е циния.
Символизира страстното желание да видиш този, който ти липсва.
Не ме ли помните? Бях в дома ви преди.
В дома ми? - Снежен човек.
"Снежен..."
Ти...
Дайте ми пари. - Какви... пари...
Заради мъжа ви брат ми претърпя няколко операции.
Утре му предстои още една,
но няма да я направят, докато не платя.
Просто...
Просто ще го оставят да умре.
Съжалявам. Много съжалявам.
"Съжалявате"? Не ми трябва съжалението ви. Дайте ми пари!
Дете... - Дайте ми пари. Бързо!
Това не е редно. Защо точно ние трябва да живеем така?
При вас всичко си е наред. Тогава защо...
Защо? Защо точно ние да страдаме?
Вашият мъж, Ловеца на глави, беше известен лекар.
Сигурно ви е оставил куп пари. Дайте ми пари. Дайте ми!
Брат ми ще умре без операцията.
Моля те, да поговорим другаде.
Дайте ми пари. Дайте ми пари за операцията.
Мамо?
Какво правиш бе?
Наистина съжалявам. - Да не реши да се самоубиваш?
Съжалявам. Мисля, че птичката е със счупено краче.
Не реагира на колата, затова...
Сигурно се стреснахте. Съжалявам.
Готов си да умреш заради някакво пиле?
Прав сте. Съжалявам.
Съжалявам. Хубав ден ви желая.
Съжалявам. - Добродушен ли е, или малоумен?
Между другото, свърши ми конецът.
Ако не се упражнявам, ръцете ми ще се вдървят.
Нима не знаете, че е забранена вещ?
На затворниците не е разрешено да използват медицинско оборудване.
Донеси го. Тези преди теб го правеха, без да се оплакват.
Да ме мислиш, че учих като луд за изпита само за да ти стана слуга?
Не се страхувай от него.
Пазете тишина!
Всички ги е страх от теб, затова се мислиш за крал.
Не се заблуждавай. Ти си само еднодневка,
на която дните са преброени.
Заплахите ти не работят при мен.
"Заплахите ти не работят при мен." Това му казах.
Какво е това? - Нов си и още не знаеш.
Не чу ли, че Хан Со Джун превърна в инвалид пазача преди теб?
Не лично той, а някой друг на своя глава.
Затова си затвори очите и му го занеси.
Къде си? Дойде ли?
Забрави си личната карта? Стой там. Идвам да те взема.
Здравейте.
Донесете всичко насам.
Ето. - Донесе ли всичко?
Разбира се. - Картите?
Карти. - Добре.
Пак ли започна? Да не се мислиш за Доктор Дулитъл?
Чи Гук дойде.
Здравейте. - Чи Гук...
Изглеждаш като съвсем друг човек.
Униформата ти отива. - Благодаря.
Изхвърли това менте. Хваща ме срам като гледам.
Подарихте ми го за назначението. За мен е оригинал.
Аз съм идиотът, че оставих на наивника да го купи.
Кое ченге ще повярва на сайт за фалшификати?
Не разбрал, като видял "оная работа" на орела?
Не различава "р" от "н". Коя е тази марка "Анмани"?
Как можа да дадеш 100 000 за боклук? - Не е "оная работа", а крак.
Донг Гу, викат ти Порн Гу, точно заради подсъзнанието.
Има ли орел с крак в средата? Ба Ръм, позира ли им?
Не е, не е. - Ако не ми беше къса ръката...
Спрете. Достатъчно.
Как е? Върви ли работата?
Правя всичко възможно да не приличам на балама, но не е лесно.
Ба Ръм, донесе ли конеца?
Няма ли го? - Да.
Забравил съм го. - Номерът няма да стане без него.
Разгледай внимателно.
Този ще стане ли? Медицински е.
Ще стане. - Няма значение какъв е.
Слава богу. - Вече видя ли Ловеца на глави?
Чух, че е тук. - Да.
Може ли да го видя? Член съм на фенклуба му.
Какво? Чудех се какви са тези малоумници,
а ти си един от тях? - "Малоумници"?
Само заради Ханибал Лектър мислиш, че убийствата са яки?
Вие сте причината убийците да се роят като мухи.
Не гледаш ли новини? Жената сама е отглеждала дъщеря си,
а я наръгали 20 пъти и сега детето й е сирак.
Заради малоумници като теб боклуците се мислят за велики.
Разбрах, спри. - Криел се е като плъх
и убил горката жена, боклукът му с боклук.
Разбрах те, повече няма да питам.
И не се надувай само защото си пазач в затвора.
Какво искаш, малък... - Хей, хей.
Донг Гу спря да учи за държавния изпит.
Сега пише сценарий, с надежда да сбъдне мечтата си.
Става въпрос за психопати или нещо от този род.
Регистрира се в клуба, за да получи информация.
Толкова ли го сърби да стане сценарист?
Бива го за това.
Чи Гук, защо след работа не се сдобрите на чашка?
Добре.
Ще ми удариш ли едно рамо?
Вдигни малко по-високо.
Адски тежи. Защо го носим, нали е с колелца?
Точно заради тях. Ако се счупят от камъчетата,
целият ни номер ще се провали.
Извинявай. - Хайде да си починем.
Време за разходка ли е? - Да.
Честно казано,
мислех, че осъдените на смърт, как да кажа...
Мислех, че са оковани в тясна килия,
оставени да се разкаят за стореното. Нещо като аскети по принуда.
В действителност ядат 3 пъти на ден храна, която се плаща от хората,
и по цял ден безделничат.
Когато ги гледам, започвам да се замислям.
Знаят, че няма да бъдат екзекутирани,
затова изобщо не се разкайват за престъпленията си.
Живеят си безгрижно, а аз се чудя, ако видят това,
как ще се почувстват близките на жертвите.
Колко ядосани и огорчени биха били.
Обаче... днес за съвсем кратко
се изплаших от тези боклуци. И се засрамих от себе си.
За какво говориш?
Всъщност иглата и конеца, които ти дадох по-рано,
бяха за онзи мъж -
Ловеца на глави.
Изглежда точно като нас.
Да не мислеше, че прилича на Танос?
Понеже каза, че в него живее чудовище.
Ще дам урок на На Чи Гук.
Искам да намериш някого.
Големи крака има.
Вече трябваше да е тук.
Защо не ми вдигаш? И съобщения ти пратих.
Поздравления. След година разследване
хвана убиеца на сестрите. Чух, че се е самоубил.
Все пак ще те похвалят, че го залови, нали?
Велик си. Не знам как досега не видях таланта ти.
Четкай ме, колкото искаш, информация няма да получиш.
Трябва да те поздравя за още нещо. Стана известен в мрежата.
"Интервю с пияно ченге. Вместо убийци, хваща бутилки."
И тъпото обяснение, че е сироп за кашлица...
Да съм седнал пиян зад волана?
Дори не бях на работа тогава. Ченгетата не пият ли в почивни дни?
Значи, убиецът на боксьора от клуба...
Не знаеш ли какво бръщолевя на пияна глава - глупости.
Не знаеш ли, че ставам питбул, ако надуша кръв? Не бяха глупости.
Как свърза двата случая? Колкото и да мисля, не се сещам.
Различни квартали и различен метод. Кажи какво е общото.
Какво е? Хайде, кажи.
Чупката.
Детектив Ко...
Защо изобщо отиде там, като знаеше, че си пиян до козирката?
Да беше изтрезнял. - Има кръв по ориза.
Прати го за анализ. - Защо отиде? Чуваш ли ме изобщо?
Същият убиец? Препоръчвам ти да напуснеш и да станеш писател.
За нула време ще станеш автор на бестселър.
Някой ми пее приспивна песничка, трябва да подремна.
Проблемен, както винаги.
Не знам защо изобщо се занимавам с теб.
Стресът ще ми увеличи косопада.
Сякаш на някой му пука за него.
"СОКЧИН" - БОКСОВ КЛУБ ЖЕРТВА - СОНГ СУ ХО
Извинете... - Да?
Аз съм шофьорът на автобус 12 в квартал "Къмшин".
Не ме лъжи. Свидетел те е забелязал на мястото.
Да, това е той. Беше на спирката, когато жената слезе.
Да, чаках я. - Запомних го, защото бе странен.
Харесваше ми. - Сигурен съм.
Исках да се запознаем. Но тя се разпищя и хукна...
Имам мъжко достойнство все пак. Затова се прибрах вкъщи и това е.
Махни го от там и изкарай заповед за ареста му.
Не съм я убивал. Не бях аз!
Ела с мен. - Не, пуснете ме! Не съм аз!
Пуснете ме! Истината ви казвам. Не съм я убивал.
Ти... Видях те по новините.
Детектив, наистина не бях аз.
Сам каза, че е убита от същия, дето е подпалил боксьора.
Защо не дойдеш кротко с мен?
Не е той. Стъпалата му са твърде малки.
Имаме свидетел. - Шофьорът?
Видял го е на спирката, не как убива. - 5 присъди за изнасилване.
Не за убийство. - Убийство при опит за изнасилване.
Няма доказателство в подкрепа на това.
Ко Му Чи! - Какво?
Не прекрачвай границата. Концентрирай се върху твоите дела.
Едва си откриваш заподозрените.
Ама не е той извършителят. Защо не иска да ме слуша?
Тогава кой е?
Още ли си тук? Нямаш ли си друга работа?
Затънала съм до уши в нея.
Тогава върви да работиш, продуцент Че Хонг Джу.
Точно това правя, ама ти не ми съдействаш.
Ще излъчвам случая с боксовия клуб, но още нямам заподозрян,
а детективите не говорят с мен. Направо не знам какво да излъча.
Тогава измисли нещо. И без това няма да е мой случай.
Не искам да ме критикуваш, както направи с убийството на сестрите.
Нямам репутация за съсипване. - "Да измисля нещо"?
Под достойнството ми е. Аз съм Че Хонг Джу, носител на награди.
Ти ще се откажеш ли, ако са те наръгали?
Ако искаш да те наръгат, отиди другаде.
Изглежда, нямам избор. По-добре да измисля нещо друго,
ако не искам да се проваля. - Именно. Това е правилният избор.
Случаи - с лопата да ги ринеш. Ще опитам да ги гледам. Успех.
Какво ще кажеш за следното? - Какво?
Ченге, замесено с нелегален хазарт.
Боли... боли.
Мой стажант под прикритие прави репортаж за нелегален комар.
Минах да му помогна с монтажа.
Късметлия си, че младокът не те познава.
Ако това се излъчи, репутацията ти...
Да излъча ли репортаж за ченге, замесено в хазартни сделки,
или да упорствам върху случая с убийството в боксовия клуб?
Когато решиш, обади ми се.
Продуцент Че...
Плашиш ме, да знаеш. Същинска пиявица си.
При такова разнообразие, защо си се лепнала точно за този?
Той е братът на Сонг Су Джонг, нали? Не е ли изумително?
И двамата умират насилствено.
Заради майка им искам убиецът да бъде заловен.
Това ли е всичко? Мотивацията ти идва от съжаление?
Не е само съжаление, а и отговорност.
"Отговорност"?
Пьон Сун Йонг е убита тук снощи, между полунощ и 1 часа.
"Тук"? Не казаха ли за някакъв канал?
Носела е на дъщеря си остатъци от вечеря на клиент.
Торбичката още е тук. Това е мястото на убийството.
Има и отпечатък от стъпало.
"Отпечатък"? Това... - Не го настъпвай!
Това улика ли е? - Не е обикновен престъпник.
Някак е изтъркал подметките, за да не стават за доказателство.
Тогава как тялото се е озовало в канала?
Да не е побягнала натам след нападението?
Хвърли един поглед.
Виждаш ли раздраното?
Убита е на това място и после е влачена близо 100 метра...
до канала.
Защо? - Именно...
Защо си е направил целия този труд?
Къде е Чи Гук? - Има някаква работа и няма да дойде.
Ба Ръм, идва нашият ред.
Шегуваш ли се?
Давай да минем на следващия номер.
Малко съм изпотен. Нервен съм.
Приключвай, че си скучен. - Имам дупка под мишницата.
Ще се наложи да я зашия бързо.
Голяма е.
Момент. Май съм гладен.
Имаш ли нещо за ядене? - Не.
Значи, ще трябва да изям конеца.
Глупости. - Какво прави?
Няма го. - Наядох се и време да се върнем...
Момент... Много съжалявам. Мисля, че излиза.
Старае се. - Така е.
Боже...
Това беше добро. - Заслужи си гледането.
Седни там. - Какво?
Не е истина.
Сядай. - Какво правиш?
Тялото беше точно така.
Малко е неудобно. Сякаш показвам среден пръст.
Виж накъде сочи пръстът.
Онази сграда. Прилича на църква.
Сочи към кръста.
Престъпникът показва среден пръст на кръста.
Може да й е счупил пръста, докато е свалял пръстена.
Последвай ме.
Време е за кулминацията. Дори световноизвестният Дейвид Копърфийлд
би завидял на номера. Днес ще видите най-добрата магия в живота си.
Има ли желаещ да ми асистира... - Аз. Аз ще го направя.
Добре... Проблем ли е, ако ви сложа белезници?
Защо точно белезници? - Съжалявам.
Добре, добре. Давай. - И така...
Този мъж тук ще изчезне яко дим.
И така...
Да видим.
"Магия" ли каза? - Не сработи.
Защо още е вътре? Ще опитаме отново.
Този път наистина ще изчезне.
Нека отворим.
1, 2, 3.
Какво е това? - Какво става?
Какво е това? - Боже.
Какво му се е случило?
Застани зад мен и погледни.
Когато го намерихме, ръцете му бяха вързани отзад.
И единият пръст сочеше така.
Нали тялото е било изгорено? - Беше, но пръстът сочеше натам.
Това значи, че вече е бил счупен. Сонг Су Хо никога не е носил пръстен.
Убиецът е счупил пръста му нарочно. Сега виж това.
Драскотината е под пепелта. Значи, столът е местен преди подпалването.
Прозорецът беше отворен.
Изобщо не са го отваряли, защото е бил счупен.
Казваш, че е отворен от престъпника?
Сега погледни отново накъде сочи пръстът.
Църковен кръст.
Именно. Извършителят е отворил прозореца
и е преместил стола така, че кръстът да се вижда
и жертвата да му покаже среден пръст. После е подпалил тялото.
Сякаш е искал кръстът да вижда огъня.
Случаите имат още едно общо нещо - трофей.
Евтиният пръстен на Пьон Сун Йонг?
Бил е подарък от дъщеря й за рождения ден.
Обаче от Сонг Су Хо нищо не е взето. - Тогава пропуснахме нещо.
Със сигурност има липсваща вещ. Потърси я.
Откъде да знам какво е?
Нещо ценно за него.
Може ли да са боксьорските ръкавици?
Сонг Су Хо ги е ползвал всеки ден до деня на смъртта си.
Слагал ги е при тренировки.
Купени са от сестра му малко преди Ловеца на глави да я убие.
Тези ръкавици пазят скъп спомен, затова са били по-ценни от живота му.
Фактът, че са взети трофеи, означава,
че и двата случая са извършени от опасен психопат.
Такива хора като него приемат убийството за лов.
Напълно възможно е точно в този момент да ловува.
Какво става? - Какво му се е случило?
Чи... Чи Гук!
Помощ! Някой да помогне!
Офицер На е тежко ранен. Бързо елате в актовата зала.
Има ранен. Ще се видим по-късно.
Какво става? - Някой да помогне.
Мъртъв ли е? - Дай ми това.
Запалете лампите.
Пуснете осветлението. - Трябва ни лекар... лекар...
Вече се обадих. - Дишай, Чи Гук.
Чи Гук... - Помогнете!
Събуди се!
Дай ми иглата и конеца. Използва ги за предишния номер.
... бяха за онзи мъж - Ловеца на глави.
Не го докосвай. Дръпни се от него. Дръпни се!
Къде е лекарят? Защо не идва? - Тук е, тук е.
Побързай. - Извинете ме.
Трябва му голяма болница. - Губи кръв твърде бързо.
Ако не се третира сега, ще умре. - Не съм хирург и не знам как.
Да не казваш, че той трябва да го направи?
Жалко. Мислех, че ще мога да упражня уменията си.
Помогнете му.
Отче... Отче, не знаете ли кой е този?
Лекар е. Той е единственият човек тук,
който може да спаси Чи Гук.
Обърнете го.
"В името на Отца и Сина, и Светия дух."
Значи, ако съм разбрала правилно, психопат, който мрази
богове, религии или кръстове,
е убил и Сонг Су Хо, и Пьон Сун Йонг без причина?
Не. За убийството на Сонг Су Хо има ясен мотив.
"Мотив"? - Изгорен е до смърт,
но според аутопсията всички кости са счупени -
череп, ребра, крака. Цялото тяло е потрошено.
Преди да умре, е пребит зверски.
Боклукът е удрял в най-болезнените места на тялото.
Разбил е всеки един хрущял по ставите.
Причинил му е адски мъки.
Моля...
Било е толкова болезнено, че Сонг Су Хо е молил да бъде убит.
Но желанието му не е било изпълнено.
Извергът е наблюдавал страданията до самия край.
Мотивът за убийството на Сонг Су Хо е отмъщение.
Отмъщение, пълно с ярост. - "Отмъщение"? Имаш ли доказателство?
Много убедително при това.
БИБЛИЯ
Лабораторният анализ показа,
че е кръвта на Сонг Су Хо, смесена със слюнка.
Тоест, капала е от устата му?
Точно. Библията е стояла в скута му. Защо е било нужно?
За да покаже на Сонг Су Хо някакъв текст.
Може дори да го е накарал да го прочете, преди да умре.
"Око за око..."
По-бързо!
На три... - Средният пръст на дясната ръка.
Дайте отрязания пръст.
На лявата ръка. - Имаме само един.
Отрязани са два пръста. Намерете другия.
Ще ида да го потърся.
След като е убил Сонг Су Хо, е върнал Библията на мястото й.
Нарочно я е сложил наопаки. Искал е или да я намерим,
или да се забавлява, докато я подминаваме.
"Строшено за строшено, око за око..."
Това означава, че убиецът е отмъстил за нещо, сторено от Сонг Су Хо.
Сонг Су Хо изгорил ли е някого, когото убиецът познава?
Знам ли?! - Казват, че и муха не може да убие.
Никой не знае какво се крие вътре в душата.
Намери ли сина на Хан Со Джун?
Какво? - Помолих те.
Ами... това...
Докладвах на мениджъра и той каза, че не е сензационно.
Какво да се прави. Ще търся други начини.
Какво ще правиш, като го намериш? Ще го тормозиш вместо Хан Со Джун?
Разбирам как се чувстваш, но за какво ти е синът му?
Той какво ти е направил?
Какво ми е направил синът му ли?
А аз какво съм му направил? Най-малкото - баща му е убиец.
Майка ми и баща ми никога не бяха престъпвали закона.
Просто казвам... - Искам и синът му да живее така.
Спомените, които нося през целия си живот...
Искам и той да ги има. Така е честно.
Това означава "Око за око, зъб за зъб".
Детектив Ко. - Какво?
Ако беше опитал, вече щеше да си го намерил.
Умишлено протакаш. Ако убиеш бащата пред сина му,
ще създадеш нов Ко Му Чи. Казваш, че ще го направиш?
Да, ще го направя.
Любопитно ми е какво прави и как живее.
Защо ме спасихте?
Децата ми ги няма. Защо ме спасихте?
Су Хо...
Ако искате да умрете, следващия път срежете дълбоко.
Най-малко на 2 см. Тогава ще успеете.
Или срежете артерия. Другият начин е да си отрежете ръката.
Гарантирам ви сигурен успех. - Докторе,
думите ви са твърде... - Що за лекар би казал подобни неща?
Донг Гу... - Дръпни се!
Бързо се извини на жената, копеле.
Защо да го правя? - Да ти...
Донг Гу, недей, недей. Не го прави.
Ако не бяхме в болница...
Су Хо... - Съжалявам.
Детето ми... - Кой е на ред?
Ето там... - Детенцето ми.
Извинете...
Не знам какво ви се е случило, но лекарят просто е разстроен.
Сигурен съм, че се опита да ви каже да бъдете силна и да се държите.
Извинете, нося пръста на Чи Гук.
Подгответе операционната. - Къде го намерихте?
В един ъгъл зад сцената.
Благодаря ви. - Трябва ни подпис от настойника.
Идва от провинцията. Аз ще подпиша. - Доктор Пак ще се забави 30 минути,
какво да правим? - Ще бъде късно.
Доктор Сонг Йо Хан! - Да?
Ще го вкараме за операция. Започнете, докато дойде неврохирург.
Ще се подготвя.
Чакайте. Друг хирург нямате ли?
Доктор Сонг има голям опит, не се тревожете.
Той е самоуверен и методичен.
Добре познава човешката анатомия.
Къде да боде, за да убие незабавно или пък да удължи страданието.
Сякаш е учил анатомия.
Скалпел.
Експерт е с ножа.
СОНГ ЙО ХАН
НАЙ-МЛАДИЯТ ХИРУРГ - СОНГ ЙО ХАН.
Как е Чи Гук? - Операцията мина добре,
но той беше в лошо състояние. Трябва да изчакаме.
Оказаната първа помощ е на висота. Кой е лекарят на затвора?
Как да кажа... Един затворник, бивш лекар, беше на мястото.
Хан Со Джун. - Хан Со Джун? Хан Со Джун...
Ловеца на глави? - Да.
Бил е там?
Пациентът е извадил късмет.
Хванали са извършителя.
Наистина? Кой е? Кой го направи?
Един от затворниците, който следва Хан Со Джун като сянка.
Било за урок, заради липсата на респект към Ловеца на глави.
Проверяваме дали не е поръчка от Хан Со Джун.
По какво ще учиш? - По английски.
Умирам от глад. Хайде да си вземем нещо.
Излез. Задава се буря.
Бързо ела.
Защо не вдигаш?
Ще трябва да го мина сама.
Моля ви... Недейте, моля ви!
Какво... - Умри!
Бабче, бабче, аз съм. - Умри, проклетнико!
Аз съм - полицай Чонг. Полицай Чонг съм. Бабче... аз съм.
Леле, полицай Чонг. Какво правиш тук?
Леле, детето ми. Олеле. Съвземи се.
Леле, милото ми дете...
Кученце... - Какво?
Кученце...
Няма го вече. Изгоних го да си върви.
Всичко е наред. Вече си добре.
Съжалявам. Много съжалявам.
Съжалявам.
Бабче, успокой се...
Виж я, виж я...
Съжалявам. Извиках я, но явно не ме чу.
Нямах представа, че си ти.
Като видях кръвта по дрехите ти, помислих си най-лошото.
Ти нали нямаш рани? - Не, добре съм.
Сигурно се чувстваш ужасно. Приятелят ти ще се оправи,
затова не си го слагай на сърцето.
Добре.
Ти влизай. Аз ще си ходя.
Къде ще ходиш с този външен вид?
Ела да се измиеш. - Няма нужда. Ще се изкъпя вкъщи.
Приличаш на касапин, как ще ходиш така?
Ако в тъмното те срещне някоя възрастна жена,
докато обясниш кой си и вече ще й ковеш ковчега.
Хайде, влизай.
Добре съм, бабче. - Бързо влизай.
Ама недей... Бабче... - Свали това да го изпера.
Бабче, дай на мен. - Сядай.
Изглежда вкусно. Благодаря.
Яж, яж.
Колко пъти да повторя, че бях у Донг Гу
и правих кимчи с майка му? Затова се забавих.
И трябваше да доядеш пържолите, които ти сервираха.
Бива ли да говориш така пред Ба Ръм?
Добре. Не виждам нищо лошо, ако стоя и за свинските пържоли.
Обаче отиде сама. Не знаеш ли, че и аз обичам месо?
Какво има? Едва-едва гризваш. Заради приятеля ти ли е?
Още една причина да се храниш добре.
Така ще му дадеш сили и на него да се оправи.
Вземи си от яйченото руло.
Специално заради теб му добавих сиренце, дето се топи.
Не съм голям любител на яйченото руло.
Майчице. Харесва ми да те гледам как сладко ядеш.
И какво му е великото, всички ядем сладко.
А така.
Нарани ли се?
Дланта ти е одрана. Сигурно щипе.
Може да се инфектира.
Пусни! Моите рани не ти влизат в работата.
Няма да ям. - Бонг И...
Грубиянка. Няма ли да ядеш повече?
Няма! - Как се пръкна такова проклето?
Я да те оставя гладна няколко дни, пък да видим тогава каква песен...
Виж сега...
Не е такава. Може да се държи така,
обаче е с добро сърце. - Разбира се.
Яж, яж. - Добре.
Всъщност знаеш ли, това е, защото е срамежлива.
Притеснява се, ако ме разбираш. - "Притеснява се"? Защо?
А как не? Мъжът, когото харесва, седи точно срещу нея.
А после загрижено й хвана ръката. Нима може да не се изчерви?
Бабче, моля те. Няма как да е това. - Чакай.
Помисли ли за онова, което ти казах?
Бабче, за такова нещо може да ме арестуват.
Спри да се шегуваш. Всички в квартала имат грешна представа за нас.
Не се шегувам. - Моля те.
Помисли ли на каква възраст е Бонг И?
Само на 18 е. - Защо извади една година?
На цели 19 е.
Освен това може да изглежда слабичка и плоска,
обаче има "грама". /Glamour - блясък/
Някаква драма? - Не.
Знаеш онова списание на английски - "Грама".
Дето жените са с извивки. Бонг И е като пясъчен часовник.
Благодаря за храната. Време е да си тръгвам. Окъснях.
Ето. Вземи. - Да, благодаря.
И само да ти кажа, че не се шегувам. Помисли сериозно върху думите ми.
Да кажем, че убийството на Сонг Су Хо е отмъщение. А Пьон Сун Йонг?
За нейното убийство не изглежда да има причина. Жертвата е случайно.
Също като Ловеца на глави сегашният убиец е психопат.
Ръководи се от инстинкта си.
Психопат...
Даниел Ли?
ДАНИЕЛ ЛИ Е НОМИНИРАН ЗА НОБЕЛОВА НАГРАДА В ОБЛАСТТА НА ПСИХОЛОГИЯТА
Едмънд Кемпър застрелял в главите баба си и дядо си
и след това ги нарязал с нож.
Искал да разбере какво ще усети и затова убил баба си.
Именно това първо убийство събудило звяра в него.
Психопатското съзнание остава латентно на подсъзнателно ниво
и се проявява при определена провокация.
Убиецът... все още не знаем точната причина,
убива собственика на боксовия клуб, воден от желание за отмъщение.
Това провокира психопата в него
и води до убийството на служителката от бара.
Периодът на задоволство ще се скъсява и убийствата му ще станат по-смели.
Според мен той тепърва започва,
но е възможно да има и други жертви, за които още не знаем.
Какво е това?
Снощи, в изоставен строеж в кв. "Ку", бе открито тяло на бездомен мъж.
Полицията разследва случая.
По степента на разлагане се предполага,
че тялото е там от поне 15 дни.
Преди да е късно, трябва да разследваме случаите
с презумпция, че са дело на сериен убиец.
Убийствата няма да спрат. Ако убиецът наистина е психопат,
напълно възможно е точно в момента да е на лов за следващата си жертва.
Днес не съм в добра форма.
Затова смятам да избера лесна плячка.
Нещо дребно, което със сигурност няма достатъчно сила.
Вече виждам идеалния обект.
Да се твърди на 100 процента, че убиецът и в двата случая е един,
засега изглежда силно пресилено.
Но ако убиецът на собственика на боксовия клуб
наистина е убил и самотната майка, открита в канала?
Ако убиецът наистина е психопат,
трябва да го спрем, за да предотвратим смъртта
на още невинни хора.
Зодиак, серийният убиец на века,
в последното си, изпратено до пресата писмо пише:
"Моля ви, помогнете ми. Сам не мога да спра".
Ако настоящият убиец е психопат като него,
той може би отчаяно търси помощ от нас.
ШЕРЛОК ХОНГДЖУ
Добра работа. Добра работа!
Зоро, къде отиваш? Зоро, ела тук.
Къде се беше скрил?
Не мисля, че полицай Чонг става за тази работа.
Не ми говори. Мислиш ли, че котето е убито от същия тип?
Няма зъби. - Прав си.
Трупът му е тук от доста време.
Нямаме съвсем пресен случай, нали? - Може да се е преместил.
Полицай Чонг! - Да.
Повръщаш при вида на мъртва котка, ако видиш труп, сигурно ще умреш.
Съжалявам, ще се старая повече. - Де да ставаше така.
Върни се в участъка и разрови шкафа за обявите.
Искам да ги разлепиш из квартала по най-бързия начин.
Костенурка ще е по-бърза от теб.
Тичай бързо! - Слушам.
На 13-ти миналия месец изчезна млада жена,
излязла на кратка разходка. Днес трупът й бе открит...
Боже, каква мъка...
Гледай да не стоиш навън по тъмно.
Как да стане? Завършвам гимназия. - Не ми излизай с номера, че учиш.
Бързо яж и се измий. Ще закъснеем за литургията.
Днес е последният ден на отец Ко в църквата ни.
Местят го в Ире или нещо от сорта.
Заета съм. Имам среща в библиотеката. - Ти да видиш!
Ако те чуят, хората ще решат, че си отличничка в училище.
И какво, ако съм първа по успех? Нямаш пари да ме пратиш в колеж.
Значи, не учиш, защото не мога да ти платя висшето?
Леле, колко загрижена внучка си имам.
Не искам отлични оценки, но гледай поне да завършиш.
И моля те, намери начин да се омъжиш за полицай Чонг.
Спри да капризничиш всеки път, когато си край него.
Бабо, наистина ми се гади, щом започнеш да говориш така.
Знаеш ли колко по-стар е от мен?
Какво? - Искаш да ме омъжиш за старец.
"Старец"? Какво ти става? Само преди 5 години прехвърли 20.
Именно, стар е. - Боже!
Да говорим честно. Наоколо няма друг свестен.
Той е като малък сладък жребец. При това - много красив.
Къде видя жребец у него? Да го духнеш, ще падне.
Такъв като него го мачкам с една ръка.
Един удар и ще трябва да го свестяват.
Чуй, момиче - спри да мислиш такива неща.
И с лупа да търсиш, пак няма да намериш друг като него.
Той е мил, красив и внимателен.
Да не говорим, че има награда за храброст. Не я дават на всеки.
Когато паднах, докато събирах хартия, изскочи изневиделица,
метна ме на гръб и затърча като луд.
Ако не беше той, сега щеше да ядеш жито на помена ми.
Защо е търчал като луд? Можеше да звънне за линейка.
Ако нямаш акъл в главата, накрая ще свършиш в инвалидна количка.
Що за език! - Дори кучетата не ги бият като ядат,
защо ме удари? - Кучетата поне въртят опашка
и ти показват колко те обичат.
Някога ще спре ли да говори за полицай Чонг?
О Бонг И... О Бонг И! О Бонг И, чакай.
Казвай правилно името ми, че ще ти разтегля езика като въже за скачане.
Не е О Бонг И с отворено "О", а със затворено, ясно?
Ясно. Ако някой от приятелите ти е видял нещо, да звънне в полицията.
Още не сте го хванали? Заплатите ви са от нашия джоб, а вие се мотаете.
Лудият убива котки и им вади зъбите, а вие лепите обяви. Минаха месеци.
Понеже няма свидетели.
Още нещо.
Да дезинфекцираш раната.
Гледай си твоята работа, ясно!
Бабче! - Боже, моят ненагледен зет.
Дойде да ме видиш ли? - Да, качвай се. По път си ми.
Но няма да присъствам на литургията днес.
Трябва да отида да видя Чи Гук.
Отец Ко ще се натъжи. Знаеш колко е загрижен за теб.
Бабче, ударила ли си се някъде?
Какво? Не, кракът ми е изтръпнал малко.
Боже. - Чакай малко.
Бабче, това...
Какво стана?
Падна, като отиваше за Бонг И, нали? Затова ли закъсня?
Виж сега, случи се... - Бонг И те обвини, че закъсня,
защото си решила да си доядеш месото. - Не й казвай нищичко за случая.
Ако разбере, че съм паднала, ще се притеснява. Разбрахме ли се?
Бабче, опитай да раздвижиш глезена.
Можеш ли? - Не, боли ме.
Добре, добре, спри. Костта изглежда здрава.
Разтеглила си сухожилие. Имаш рана тук.
Ако не я дезинфекцираш, може да се възпали.
Леле, разстроих се.
Може да пощипе.
Сладко е, нали?
Това е Козомен. Той е супергерой. Децата го обожават.
С тази лепенка ще си първа "фешънистка" в квартала.
Какво? Козелът ще ме направи "фе" какво?
Фън шуй ли каза?
От сега нататък аз ще ходя.
Къде? - Да взимам Бонг И, когато вали.
Затова ти си стой вкъщи. - Боже, какво говориш?
Не мога да те ангажирам с това. Достатъчно си зает да пазиш града.
Няма проблем. Работата ми е да се грижа за жителите.
Бонг И е жител, ти - също. - Така ли?
Значи, докато ми се оправи крака, ще ходиш вместо мен?
Да.
Защо Бонг И се страхува да пресече моста, когато вали?
Защото...
Лесно се плаши, нищо, че не изглежда така.
Затова, когато вали, се страхува да не падне в реката.
Лесно се плаши. - Какво? Сериозно...
Обаче миналия път...
Кученце... - Какво?
Мисля, че спомена някакво кученце. За какво кученце говореше?
Ами... когато беше малка,
си имаше кученце.
Обаче го загуби и тръгна да го търси.
Боже, виж колко е часът. Да не закъснея.
Добре. Да тръгваме.
И ти не си различен. Защо искаш да бъде спасен?
Пуснете го! Защо си го изкарвате на отец Ко?
Защо се появяваш по телевизията и казваш, че му прощаваш? Кой си ти?
Отче, добре ли сте? - Да.
Сестро, идете да я успокоите.
Какво? Ще го опрости? Моля ви се.
Отче, вярвате ли в Господ?
Бонг И, отдавна не съм те виждал.
Вярвате ли в Господ? - Разбира се.
Когато Го приемем в сърцата си, Той чува молитвите ни.
Когато сме изправени пред изпитания и страдания, Той ни спасява.
Не е вярно. Не ни спасява.
Затова не мога да понасям бога, в когото вие вярвате.
Къде се е дянал?
Какво? Днес съм в почивка.
Какво?
МЕСЕЦ ДО ОСВОБОЖДАВАНЕТО НА КАНГ ДОК СУ
Дете... По-късно пак ще се видим.
Доктор Сонг Йо Хан, нали?
Един човек иска да се срещне с вас.
Ръкавиците на Сонг Су Хо? Пръстенът на Пьон Сун Йонг.
Липсващата обувка на бездомника? - Проверихме, наистина е негова.
На кого е часовникът?
Затворник 4440, имаш посещение.
Искали сте да ме видите.
Бях любопитен...
колко е пораснал синът ми.
Наблизо няма църква. Няма и църковен кръст.
Тялото не е местено.
Спрете.
Нарисувал е кръста вътре
и е заврял пръста й в гърлото.
Отнесете я.
БИНГО! ДЕТЕКТИВ КО МУ ЧИ, ВЕЛИКИ ДЕДУКТИВНИ РАЗСЪЖДЕНИЯ.
НАДЯВАМ СЕ, ЧЕ ХАРЕСВАШ ПОДАРЪКА МИ.
Върху жертва на ново убийство са открити лични вещи
на убитите наскоро клубен собственик, самотна майка и бездомен мъж.
Полицията разглежда случая като серийно убийство
и ще сформира специален екип за разследването му.
Мама ми каза,
че има още едно дете, което носи ген на чудовище.
Освен вещите на познатите жертви, на мястото е открит мъжки часовник.
Според полицията е на жертва, която още не е открита.
Винаги съм се чудил
какво е станало с това дете.
И той ли се е превърнал в хищник като мен?
Или е останал обикновен човек, различен от мен?
Превод: Kaya Редакция: helyg
Благодарим ви, че гледахте с нас! www.easternspirit.org
Eastern Spirit ® 2021